Прокурор: "Біртановты 6 жылға бас бостандығынан айыруды сұраймын"
"Прокурор: "Біртановты 6 жылға бас бостандығынан айыруды сұраймын"" | "https://abai.kz/post/158817"
TITLE: Прокурор: "Біртановты 6 жылға бас бостандығынан айыруды сұраймын"
URL: https://abai.kz/post/158817
META: "Прокурор: "Біртановты 6 жылға бас бостандығынан айыруды сұраймын"" | "https://abai.kz/post/158817"
DATE: 13.10.2022
AUTHOR(s): Abai.kz
TOTAL WORDS: 120
TEXT: Прокурор Бауыржан Шекенов бұрынғы денсаулық сақтау министрі Елжан Біртановты 6 жылға бас бостандығынан айыруды сұрады. «Біртановты Қылмыстық кодекстің 361-бабы 4-бөлігі 3-тармағында көзделген қылмысты жасағаны үшін кінәлі деп тануды, мемлекеттік қызметті атқару құқығынан өмір бойына айырып, 6 жылға бас бостандығынан айыру түріндегі жазаны тағайындауды ұсынамын», - деді прокурор. Сондай-ақ прокурор Біртанов пен оның бұрынғы орынбасары Олжас Әбішевтен бір жарым миллиард теңге өндіріп алуды сұрады. Одан бөлек Біртановтан санитарлық авиация бортын пайдалануға жұмсалған 5 млн 503 мың 721 теңге өндіріп алуды ұсынды. Еске сала кетсек, экс-министр Елжан Біртановқа ведомство басшысы болған кезде орынбасары Олжас Әбішевпен бірге жалған ақпараттандыру платформасын іске қосу арқылы қызмет бабын асыра пайдаланды деген айып тағылды. Осылайша, айыптаушы тарап экс-шенеунік мемлекетке 1,5 млрд теңге көлемінде шығын келтіргенін айтты. Abai.kz
